شروین فریدنژاد

شروین فریدنژاد تاریخچی، دین‌پژوه و زردشتی‌شناس ایران-آلمان دیلی‌دیر. او ۲۰۱۴-جو ایلده گوتینگن بیلیم یوردوندان دوکتورا درجه‌سینی آلدی؛ ۲۰۱۶-جی ایلدن ۲۰۲۰-جی ایله‌دک اوتریش بیلیملر آکادمیاسی و ۲۰۱۶-جی ایلدن ۲۰۲۲-جی ایله‌دک فرای برلین بیلیم‌یوردونون ایران‌شوناسلیق انستیتوسوندا آراشدیرماچی اولاراق چالیشدی. فریدنژاد ۲۰۲۲-جی ایلدن بری هامبورق بیلیم‌یوردونون ایران‌شوناسلیق کورسوسونون مودیری‌دیر. او، اساساً قدیم ایران، اورتا ایران و فارسی یهودی دیلی آراشدیرمالاری و خوصوصیله زردشتیلیک آراشدیرمالاری ایله مشغول‌دور. او، علاوه‌بۇن، ماموریّتینی یوکسک لیسانس "ال یازیسی آراشدیرمالاری" پروقرامیندا هامبورگ بیلیم یوردونون ال یازیسی مدنیّتلری مرکزینده ده داوام ائدیر.

شروین فریدنژاد تورج دریایی ایله بیرلیکده "دبیر" ژورنالینین (بریل نشریاتی)، "ساسانی آراشدیرمالاری: قدیم‌سونراسی ایران دونیاسی" کیتاب سریاسی‌نین (هاراسوویتس نشریاتی)، "چیستا: ایران دونیاسینین تاریخ، مدنیّت و دینلری حاقّیندا آراشدیرمالار" کیتاب سریاسی‌نین (کالیفورنیا، ارواین بیلیم‌یوردو) و همین‌طور "قدیم ایران آراشدیرمالاری" سریاسی‌نین (بریل نشریاتی) رداکتورلوغونو و نشرینی حیاتا کئچیریر.
قایناقلار

بؤلمه:یاشایان اینسانلار